Predkladacia správa

             Rada obrany štátu na svojej 43. schôdzi 2. októbra 2001 prerokovala v bode 11 materiál predložený Ministerstvu obrany Slovenskej republiky Informácia o opatreniach reagujúcich na zmenu bezpečnostnej situácie v Slovenskej republiky, vzniknutej v súvislosti s teroristickými útokmi na územie USA a  odporučila vláde Slovenskej republiky splnomocniť štátneho tajomníka Ministerstva obrany Slovenskejr epubliky  Jozefa Pivarčiho na vykonanie auditu krízového manažmentu štátu. Audit by mal podľa predloženého materiálu posúdiť ako funguje súčasný krízový manažment štátu, ako spolupracujú jednotlivé krízové štáby rezortov a zladiť ich činnosť.

	Vláda  Slovenskej  republiky   na  základe  odporúčania  Rady  obrany  štátu   31. októbra 2001 prijala uznesenie č. 1030, ktorým bol štátneho tajomník Jozef Pivarči štátny Ministerstva obrany Slovenskej republiky vymenovaný za predsedu komisie na vykonanie auditu krízového manažmentu štátu.

Pretože    materiál   predložený   na   rokovanie  vlády   Slovenskej republiky  31. októbra 2001 a prijaté uznesenie č. 1030 vymenovalo Jozefa Pivarčiho za predsedu neexistujúcej komisie, nevymedzilo jeho právomoci ani rozsah auditu a neustanovilo povinnosti ostatným orgánom štátnej správy podieľať sa na vykonaní auditu krízového manažmentu, je predkladaný tento materiál. Jeho cieľom je zriadiť komisiu vlády Slovenskej republiky a schváliť jej štatútu ako nevyhnutný základ na vykonanie auditu krízového manažmentu štátu v závislosti od novej bezpečnostnej situácie  vo svete i v Slovenskej republike.

         Vykonaný audit sa stane podkladom na dopracovanie materiálu Koncepcia bezpečnostného systému Slovenskej republiky, ktorý má byť vláde Slovenskej republiky  podľa   odporúčania   43. zasadnutia  Rady  obrany  štátu  predložený  do 31. januára 2002. 

Nároky na štátny rozpočet nebudú z dôvodu, že výdavky spojené s činnosťou v komisii a v pracovných skupinách sa budú uhrádzať z rozpočtových kapitol  príslušných ústredných orgánov štátnej správy.
Organizačné, administratívne a technické práce spojené s činnosťou komisie bude zabezpečovať sekretariát komisie na Ministerstve obrany Slovenskej republiky.